
ACORD 242/2007, DE 13 DE SETEMBRE, DEL PLE DEL CONSELL DE L’AUDIOVISUAL DE CATALUNYA

Expedient núm. 229/2006-S TV Rubí Canal 10 (Rubí Televisió i Ràdio, SL)

RESOLUCIÓ DEL RECURS DE REPOSICIÓ 

ANTECEDENTS

1. Mitjançant l’Acord 308/2006, de 18 d’octubre, el Ple del Consell de l’Audiovisual de Catalunya, va acordar l’obertura d’un període d’informació prèvia a fi de donar audiència a determinats prestadors de serveis de comunicació audiovisual de gestió pública i privada, per tal que en el termini màxim de cinc dies a comptar des del dia següent a la recepció de la notificació de l’Acord, formulessin les manifestacions oportunes, arran de la manca de comunicació al Consell del Audiovisual de Catalunya del compliment de les obligacions establertes al Títol II de la Instrucció general sobre la presència de la llengua i la cultura catalanes i de l’aranès en els mitjans de comunicació audiovisuals, corresponents al segon trimestre de l’any 2006. 
2. Transcorregut el termini atorgat sense que alguns d’aquests prestadors haguessin fet al·legacions ni presentat la informació requerida, el Consell de l’Audiovisual de Catalunya va aprovar l’Acord 326/2006, de 15 de novembre, mitjançant el qual incoava un procediment sancionador a determinats prestadors, atès què no havien complert amb el requeriment d’informació, per determinar la certesa i l’abast dels fets susceptibles de constituir una infracció de l’apartat h de l’article 10 de la Llei 2/2000, de 4 de maig, del Consell de l’Audiovisual de Catalunya, en relació al segon paràgraf de l’article 11 de la llei dita, per no haver acreditat a aquest Consell que havien complert amb les obligacions sobre la presència de la llengua i la cultura catalanes i de l’aranès, corresponents al segon trimestre de l’any 2006. Un d’aquests prestadors era el corresponent a TV Rubí-Canal 10.

3. Notificat l’Acord d’incoació, es van seguir els tràmits legalment establerts, fins que la instructora de l’expedient va dictar el corresponent plec de càrrecs que es va notificar a l’interessat, a qui es va atorgar un termini de deu dies per formular al·legacions i proposar les proves oportunes de les quals intentés valer-se en aquest expedient.

4. El 24 de maig de 2007 es va formular la corresponent proposta de resolució que va ser notificada a l’interessat el 25 de maig de 2007 perquè, en el termini de deu dies, pogués fer les al·legacions que considerés adients, de conformitat amb el que estableix l’apartat primer de l’article 14 del Decret 278/1993, d’11 de novembre, de procediment sancionador d’aplicació als àmbits de competència de la Generalitat. L’interessat va rebutjar la  notificació.

5. L’interessat no va fer cap al·legació durant la tramitació de l’expedient sancionador.

6. El 13 de juny de 2007, el Ple del Consell de l’Audiovisual de Catalunya va aprovar l’Acord 184/2007, mitjançant el qual: 1) declarava a TV Rubí-Canal 10, nom comercial de la societat mercantil Rubí Televisió i Ràdio, SL, responsable de la comissió d’una infracció lleu tipificada al segon paràgraf de l’article 11 de la Llei 2/2000, de 4 de maig del Consell de l’Audiovisual de Catalunya, com la desatenció dels requeriments formulats en virtut del que estableix la lletra h de l’article 10 de la Llei dita i 2) l’imposava una multa de SIS CENTS EUROS (600€). Aquest Acord va ser notificat a l’interessat mitjançant la publicació d’un edicte al Diari Oficial de la Generalitat de Catalunya el 12 de juliol de 2007. El 13 de juliol, el senyor David Osuna Lario, va comparèixer en aquest Consell en qualitat d’administrador de TV Rubi-Canal 10 qui, mitjançant l’entrega d’una còpia, va tenir coneixement del contingut íntegre de l’Acord 184/2007.

7. El 27 de juliol es va presentar en aquest Consell (R. E. núm. 1354/2007) un escrit signat pel senyor David Osuna Lario, en qualitat d’administrador de TV Rubi-Canal 10, mitjançant el qual s’interposava un recurs de reposició contra l’Acord 184/2007, de 13 de juny. El recurs es fonamentava en essència que a «TV de Rubí no se li ha notificat ni l’obertura d’un període d’informació prèvia, ni l’acord d’incoació ni la proposta de resolució» fet que li «ha provocat indefensió» per la qual cosa, manifesta, « l’Acord que posa fi a l’expedient sancionador està viciat de nul·litat de ple dret». Al·lega també que «TV Rubí Canal 10 ha complert les obligacions les obligacions establertes al Títol II de la Instrucció general sobre la presència de la llengua i la cultura catalanes i de l’aranès en els mitjans de comunicació audiovisuals, havent tramès recentment la corresponent al mes de juliol».
FONAMENTS DE DRET

Primer. En relació amb les al·legacions que formula l’interessat, relatives a una suposada indefensió derivada de la manca de notificació de determinats tràmits s’ha de posar de relleu que, segons les dades que consten a l’expedient resulta el següent: 

- Per bé que en l’expedient no consta el corresponent justificant de recepció, no és menys cert que en l’expedient consta que el 24 d’octubre de 2006 es va lliurar al Servei de Correus la corresponent notificació de l’Acord d’obertura del període d’informació prèvia, notificació a qui va correspondre la etiqueta identificativa CD 00293410824. 

- L’Acord d’incoació de l’expedient sancionador va ser notificat a l’interessat el 20 de desembre de 2006. Efectivament tal i com consta  a l’expedient el servei de correus va intentar una primera notificació el 12 de desembre següent que va resultar infructuosa; això no obstant el 20 de desembre de 2006 es va portar a terme un segon intent, i es va poder fer entrega de la notificació, tal i com resulta del corresponent  justificant de recepció.

-Encara que no consta el corresponent justificant de recepció, s’ha de posar de relleu que en l’expedient consta que el 3 d’abril de 2006 es va lliurar al Servei de Correus la corresponent notificació del Plec de càrrecs, notificació a qui va correspondre la etiqueta identificativa CD 00175698729. 

- El 25 de maig de 2007 es va intentar lliurar la notificació de la proposta de resolució, a través del servei de missatgeria Tour, SA, qui es va adreçar al domicili que consta a l’expedient, per lliurar-la, tal i om resulta de la certificació emesa pel senyor Enric Carrascosa Gonzalez, administrador de la dita empresa, que es troba degudament incorporada al present expedient. D’acord amb la dita certificació, aquesta notificació no es va poder lliurar al domicili que constava a l’expedient ja què, segons es va informar al missatger l’empresa TV Rubí Canal 10 s’havia traslladat a Sabadell i li van facilitar un nou domicili; com resulta de la mateixa certificació, el missatger es va traslladar a l’adreça de Sabadell, sense que tampoc pogués lliurar la notificació, ja que en aquest darrer domicili li van comunicar que TV Rubí Canal 10 tenia el seu domicili a Rubí. Ateses les circumstàncies relatades, el missatger va retornar la notificació a aquest Consell. 

- El 13 de juny de 2007 el Ple del Consell de l’Audiovisual, mitjançant l’Acord 184/2007, va declarar a TV Rubí-Canal 10, nom comercial de la societat mercantil Rubí Televisió i Ràdio, SL, responsable de la comissió d’una infracció lleu tipificada al segon paràgraf de l’article 11 de la Llei 2/2000, de 4 de maig del Consell de l’Audiovisual de Catalunya, com la desatenció dels requeriments formulats en virtut del que estableix la lletra h de l’article 10 de la Llei dita i li va imposar una multa de SIS CENTS (600) EUROS. Atesa la informació obtinguda a travès del servei de missatgeria, es va considerar que l’interessat tenia domicili desconegut, per la qual cosa aquest Acord es va notificar per edictes, que es varen publicar al Diari Oficial de la Generalitat de Catalunya del 12 de juliol de 2007.  

Del que es porta dit, es desprèn que no hi ha hagut cap vici pel que fa a les notificacions practicades, que s’han efectuat d’acord amb la normativa vigent, ateses les circumstàncies existents. No obstant això, per al negat supòsit que es pugui considerar l’existència de vicis de forma o mancances en alguna de les notificacions practicades o intentades, no podem oblidar que el 13 de juliol de 2007, el senyor Daviod Osuna Lario va comparèixer en aquest Consell en qualitat d’administrador de TV Rubi-Canal 10 qui, mitjançant l’entrega d’una còpia, va tenir coneixement del contingut íntegre de l’Acord 184/2007 que posa fi a l’expedient sancionador, podent realitzar, a partir d’aquest moment, totes les al·legacions que ha tingut per convenient, de manera que no se li ha causat cap indefensió real i efectiva.

Dit això, cal també tenir en compte el principi antiformalista que inspira la nostra jurisprudència segons el qual, per tal de poder apreciar indefensió, aquesta ha de ser real i efectiva, i d’altra banda, no té sentit apreciar l’anul·labilitat quan el resultat aconseguit, una vegada esmenat el defecte formal, ha de ser idèntic.
En relació a la possible indefensió al·legada, cal posar de relleu la recent i contundent STSJ d’Aragó de 9 de maig de 2006, que aplica tots els criteris del Tribunal Suprem en matèria d’indefensió i manca de seguiment del procediment legalment establert, i que tot i ser una resolució extensa és fruit d’una doctrina que s’ha elaborat al llarg del temps i que sens dubte convé citar literalment:

 “En relación con los defectos formales denunciados por la recurrente, las irregularidades que cita no le han causado indefensión -única que puede invocar- en su actuación tendente a la defensa de sus derechos en el presente recurso, en el que, notificada la resolución actualmente impugnada, ha interpuesto el presente recurso y formulado las alegaciones que ha estimado oportunas, exigencia que de forma reiterada mantiene el Tribunal Supremo, entre otras, Sentencia de 28 de septiembre de 2005 y las en ella referidas, "Como hemos señalado en numerosas ocasiones (por todas STS de 14 de febrero de 2000 ) "la nulidad de los actos administrativos sólo era apreciable en los supuestos tasados del art. 47 LPA (art. 62 de la Ley de Régimen Jurídico de las Administraciones Públicas y Procedimiento Administrativo Común , Ley 30/1992, de 26 de noviembre; LRJ-PAC, en adelante) y la anulabilidad por defectos formales, sólo procedía cuando el acto carecía de los requisitos formales indispensables para alcanzar su fin o producía indefensión de los interesados, según el art. 48.2 LPA (art. 63.2 LRJ-PAC)"; por ello, "cuando existen suficientes elementos de juicio para resolver el fondo del asunto y ello permite presuponer que la nulidad de actuaciones y la repetición del acto viciado no conduciría a un resultado distinto, esto es, cuando puede presumirse racionalmente que el nuevo acto que se dicte por la Administración, una vez subsanado el defecto formal ha de ser idéntico en su contenido material o de fondo, no tiene sentido apreciar la anulabilidad del acto aquejado del vicio formal". En la misma línea hemos señalado (SSTS 10 de octubre de 1991 y 14 octubre 1992 ) que para que proceda la nulidad del acto prevista en el precepto considerado como infringido (62.1.e LRJPA, antes 47 LPA) "es preciso que se haya prescindido totalmente de los trámites del procedimiento, no bastando la omisión de alguno de estos trámites por importante que éste sea. Cuando se ha omitido un trámite procedimental, pero no se ha prescindido total y absolutamente del procedimiento legalmente previsto nos encontramos con la posibilidad de que el acto pueda ser anulable de conformidad con el artículo 48.2 de la referida Ley Procedimental (ahora 63.2 de la Ley 30/1992) aunque en este supuesto sólo procederá la declaración de anulabilidad si el acto carece de los requisitos formales indispensables para alcanzar su fin o si ha producido indefensión a los interesados". Y, por ultimo debemos reiterar que "no se produce indefensión a estos efectos si el interesado ha podido alegar y probar en el expediente cuanto ha considerado oportuno en defensa de sus derechos y postura asumida, como también recurrir en reposición, doctrina que se basa en el artículo 24.1 CE," (STS 27 de febrero de 1991). Pero es que, además, también se ha señalado que, "si a pesar de la omisión procedimental, el Tribunal enjuiciador cuenta con los elementos de juicio suficientes para formarse una convicción que sirva para decidir correctamente la contienda, debe pasar a analizar y enjuiciar el fondo del asunto" (STS de 10 de octubre de 1991); siendo ello es así "porque la teoría de la nulidad de los actos administrativos ha de aplicarse con parsimonia, siendo necesario ponderar siempre el efecto que produjo la causa determinante de la invalidez y las consecuencias que se hubieran seguido del correcto procedimiento rector de las actuaciones que se declaran nulas" (STS de 20 de julio de 1992 ), pues "es evidente que si la garantía del administrado se consigue efectivamente, no es necesario decretar nulidades si éstas sólo han de servir para dilatar la resolución de la cuestión de fondo" (SSTS de 14 de junio de 1985, 3 de julio y 16 de noviembre de 1987 y 22 de julio de 1988 ). Por ello, "si el interesado en vía de recurso administrativo o contencioso-administrativo ha tenido la oportunidad de defenderse y hacer valer sus puntos de vista, puede entenderse que se ha subsanado la omisión y deviene intrascendente para los intereses reales del recurrente y para la objetividad del control de la Administración, compatibilizando la prohibición constitucional de indefensión con las ventajas del principio de economía procesal que complementa al primero sin oponerse en absoluto al mismo y que excluye actuaciones procesales inútiles a los fines del procedimiento" (SSTS de 6 de julio de 1988 y 17 de junio de 1991). En síntesis, que el vicio de forma o procedimiento no es invalidante de por sí, sino en cuanto concurran los supuestos de que el acto carezca de los requisitos indispensables para alcanzar su fin o dé lugar a la indefensión de los interesados, conforme dispone el artículo 63 LRJPA , y de ahí que pueda purgarse a lo largo del procedimiento e incluso en vía contencioso-administrativa, trámite en el cual puede obviarse, por razones de economía procesal, enjuiciando el fondo del asunto, tanto cuando el mismo hubiese sido no influyente en la decisión, de suerte que ésta hubiere sido la misma, como cuando aún sí influyente, la decisión hubiese sido correcta o incorrecta, manteniéndola en su supuesto y anulándola en el otro, y sólo apreciarse en el caso de que por existencia carezca el órgano jurisdiccional de los elementos de juicio necesarios para la valoración de la decisión administrativa. En consecuencia, se insiste, ningún síntoma podemos encontrar en el desarrollo procedimental que nos obligue a decretar la nulidad del procedimiento seguido".
De tot el que s’ha exposat al principi d’aquest fonament de Dret, resulta que l’interessat va tenir coneixement de l’existència del procediment sancionador en diferents moments del mateix i, fins i tot se li va facilitar de forma personal, en la compareixença que va efectuar el 13 de juliol, una còpia de l’Acord que posava fi a l’expedient, existint, per tant, la possibilitat de fer al·legacions en via administrativa, a través del recurs de reposició. Recurs que va interposar, efectivament, i que dona lloc a la seva resolució mitjançant aquest Acord. Per la qual cosa -tal i com determina la STSJ València de 4 d’abril de 2006 “ni atendidas las circunstancias del caso, cabe estimar se haya producido indefensión material, pues la actora ha tenido conocimiento del procedimiento, y ha impugnado y podido alegar jurisdiccionalmente lo que ha tenido por conveniente; y, en segundo lugar, respecto de la total y absoluta ausencia de procedimiento (artículo 62.1. e) de la ley 30/92 ), por cuanto la falta de comunicación, no comporta tal ausencia total y absoluta de procedimiento, como es de ver del expediente administrativo- no es pot al·legar indefensió quan encara es poden formular al·legacions en via administrativa per part de l’interessat, tal i com efectivament ha fet. 

Segon. Al·lega també l’interessat que TV Rubí Canal 10 ha complert les obligacions establertes al títol II de la Instrucció general sobre la presència de la llengua i la cultura catalanes i l’aranès en els mitjans de comunicació audiovisuals.

Nogensmenys, cal recordar a l’interessat que el present expedient sancionador no es va incoar per no haver complert les obligacions esmentades, sinó per no haver comunicat al Consell del Audiovisual de Catalunya la forma en que s’havia donat  compliment, durant el segon trimestre de l’any 2007, de les obligacions dites, fet que constitueix una infracció diferent a la que al·lega l’interessat.

Per tot l’exposat, es considera que les al·legacions de l’interessat han de ser desestimades i, en conseqüència, el Ple del Consell de l'Audiovisual de Catalunya, adopta els següents:

ACORDS

1.- Desestimar el recurs de reposició interposat contra l’Acord 184/2007, de 13  de juny, del Ple del Consell de l’Audiovisual de Catalunya, de conformitat amb el que s’ha exposat als fonaments jurídics d’aquest Acord i, en conseqüència, confirmar l’Acord esmentat mitjançant el qual es declarava a TV Rubí-Canal 10, nom comercial de la societat mercantil Rubí Televisió i Ràdio, SL, responsable de la comissió d’una infracció lleu tipificada al segon paràgraf de l’article 11 de la Llei 2/2000, de 4 de maig del Consell de l’Audiovisual de Catalunya, com la desatenció dels requeriments formulats en virtut del que estableix la lletra h de l’article 10 de la Llei dita i se l’imposava una multa de SIS CENTS (600) EUROS.
2.- Notificar aquests Acords a TV Rubí-Canal 10, nom comercial de la societat mercantil Rubí Televisió i Ràdio, SL.

Barcelona, 13 de setembre de 2007

Josep Maria Carbonell i Abelló


Dolors Comas d’Argemir i Cendra

President

